# Мөхәммәттең мөлкәте

Мөхәммәт Пәйғәмбәрҙең мөлкәте — ҡорал, һуғыш кәрәк-ярағы һәм кейем-һалым, шул иҫәптән уникаль исемдәр менән билдәле предметтар төркөмөнән тора. Был әйберҙәрҙең бөтәһе лә Мөхәммәтеке с.ғ.с. булыуында шиктәр бар, сөнки уларҙың күптәре һуғыштар һәм бәлә-ҡазалар ваҡытында юғалған.

# Мөхәммәттең мөлкәте
## Ҡорал
### Ҡылыстар

Мөхәммәт Пәйғәмбәрҙең туғыҙ ҡылысы булған: 2-һе мираҫ итеп алынған, 3-өһө табыш сифатында, ә ҡайһы берҙәре бүләк итеп бирелгән. Мөхәммәттең туғыҙ ҡылысының һигеҙе Төркиәнең Топҡапы һарайында урынлашҡан. 9-сыһы Ҡаһирәлә, Мысырҙа һаҡлана.
Әммә хәҙистәрҙә тик «Ҙүл-фәҡәр» тигәне генә ысынбарлыҡ тип раҫланған.

# Мөхәммәттең мөлкәте
## Ҡорал
### Ҡалъяны (һаҙағы)

Мөхәммәттең Әл-Кәфур (ғәр. الكافور‎) тигән һаҙағы билдәле. Уның ҡайышы дупланған күндән эшләнгән була. Был ҡалъяндың шулай уҡ өс көмөш түңәрәк ҡулсаһы, айылы, ситтәре көмөштән эшләнгән була.

# Мөхәммәттең мөлкәте
## Ҡорал
### Йәйәләре

Мөхәммәттең исемле 6 йәйәһе була.
* Әз-Зәүра (ғәр. الزوراء‎)
* Әр-Рауha (ғәр. الروحاء‎)
* Әс-Сафра (ғәр. الصفراء‎)
* Әл-Байдағ (ғәр. البيضاء‎)
* Әл-Kәтәм (ғәр. الكتوم‎): Был йәйә Өхүд һуғышы ваҡытында һынған һәм артабан уны Qatadah bin an-Nu’man үҙенә алған
* Әс-Сәддәт(ғәр. السداد ‎)

# Мөхәммәттең мөлкәте
## Ҡорал
### Һөңгөләре

Мөхәммәт исемле биш һөңгөгә хужа була.
* Әл-Мәҫәүи (ғәр. المثوي‎)
* Әл-Мүҫәннә (ғәр. المثنى‎)
* Ән-Нәғбәһ (ғәр. النعبة‎):бәләкәй һөңгө
* Әл-Байдағ (ғәр. البيضاء‎)ҙур һөңгө
* Әлғәнзәт (ғәр. العنزة‎): Мөхәммәт Пәйғәмбәрҙең байрамдарға барғанда тота торған ҡыҫҡа һөңгөһө. Намаҙ уҡығанда сүтрә итеп алдына һалған. Ваҡыты менән Мөхәмәт әлғәнзәтте тотоп йөрөгән.

# Мөхәммәттең мөлкәте
## Ҡорал
### Һаймандары

Мөхәммәттең ете һайманы була
* Ҙәт әл-Фудул (ғәр. ذات الفضول‎), был һайманын Мөхәммәт Пәйғәмбәр йәһүд кешеһе Әбү әш-Шәһмигә 30 сағ арпаға (ғаиләһенә ашатырға) залог итеп биргән булған. Бер йыл бурысын түләй. Был һайман тимерҙән яһалған була.
* Ҙәт әл-Үишәһ (ғәр. ذات الوشاح‎)
* Ҙәт әл-Һәүәши (ғәр. ذات الحواشي‎)
* Әс-Сәғдийәһ (ғәр. السعدية‎)
* Фыддаһ (ғәр. فضة‎)
* Әл-Бәтраһ (ғәр. البتراء‎)
* Әл-Хәрнәҡ (ғәр. الخرنق‎)

# Мөхәммәттең мөлкәте
## Ҡорал
### Торҡалары

Мөхәммәттең бер нисә торҡаһы була.
* Әл-Мүшәһ (ғәр. الموشح‎): баҡыр ялатылған тимерҙән булған.
* Әс-Сәбүғ (ғәр. السبوغ‎) йәки Ҙү әс-Сәбүғ (ғәр. ذو السبوغ‎)

# Мөхәммәттең мөлкәте
## Ҡорал
### Ҡалҡандары

Мөхәммәттең ҡалҡаны бер нисә була.
* Әз-Зәлүҡ (ғәр. الْزَلُوق‎)
* Әл-Фитәҡ (ғәр. الفتق‎) Мөхәммәткә с.ғ.с. бүләк итеп бирелгән. Уға статуя һыны төшөрөлгән булған, тиҙәр. Мөхәммәт статуяны гел ҡулы менән ҡаплай торған булған, Аллаһ бойорғанса, һүрәт юғала барған һәм юҡҡа сыҡҡан.

# Мөхәммәттең мөлкәте
## Кейем һәм аксессуарҙар

Мөхәммәттең өс оҙон күлдәге (ғәрәпсә — жүббә) була, уларҙы ул һуғыш ваҡытында кейә. Хәҙистәрҙең береһендә, ул һуғыш ваҡытында ебәк кейергә рөхсәт иткән, тип әйтелә. Әйберҙәренең тасуирламаһы:
* Әл-Ғүҡәб (ғәр. العقاب‎): ҡара байраҡ йәки әләм. Әбү Дауыттың «Сүнән»ендә бер хәҙис килтерелә: «Мин Пәйғәмбәрҙең байрағын күрҙем, ул һары ине»"
* Ҡара әләмдәр, улар ҡайһы саҡ аҡ төҫтәгеләр менән ҡушылған.
* Әл-Кән тигән сатыр (ғәр. الكن‎), шулай уҡ Мөхәммәт йөрөргә сыҡҡанда йәки һыбай йөрөгәндә алып сыға торған бер терһәк оҙонлоғо таяҡ.
* Әл-Әржүн тигән күҫәк.
* Әл-Мәмшүҡ тигән таяҡ.